laion/Wikipedia-Exotic huggingface dataset:
יחסי ברבדוס–סין

יחסי ברבדוס–סין הם היחסים הדו-צדדיים בין ברבדוס והרפובליקה העממית של סין. לאחר שברבדוס הפכה לעצמאית, היא כוננה יחסים דיפלומטיים עם הרפובליקה של סין ב-1967, אולם היא ניתקה ב-1977 את היחסים עמה. לאחר מכן, ברבדוס כוננה יחסים דיפלומטיים עם הרפובליקה העממית של סין ב-30 במאי 1977. סין העניקה סיוע לברבדוס, כגון סיוע בבניית אצטדיון גארפילד סוברס ועוד. מאז 2004, סין הנפיקה אשרות ADS לאזרחים שרוצים לנסוע לברבדוס. לאחר רעידת האדמה בסצ'ואן ב-2008, ראש ממשלת ברבדוס דייוויד תומפסון הלך לשגרירות סין וחתם במו ידיו על ספר התנחומים. סין וברבדוס הן שתיהן חברות באו"ם, בבנק לפיתוח הקריביים ובקבוצת G77. ב-24 במרץ 2017 חתמו הרפובליקה העממית של סין וברבדוס על הסכם על פטור הדדי לוויזה לדרכונים רגילים, שנכנס לתוקף ב-1 ביוני של אותה שנה. בשנת 1999, היצוא של סין לברבדוס הסתכם ב-2.035 מיליון דולר, בעוד שהיצוא של ברבדוס לסין הסתכם ב-13,000 דולר; ב-2005, היצוא של סין לברבדוס הסתכם ב-19.19 מיליון דולר, בעוד שהיצוא של ברבדוס לסין הסתכם ב-211,000 דולר. סין וברבדוס חתמו על הסכם מס ואמנה על קידום הדדי והגנה על השקעות. ממשלת סין היא המרוויחה העיקרית מהבנק לפיתוח הקריביים שבסיסו בברבדוס. בשנת 2004, כמה מיזמים סיניים החלו להתערב בתעשיית הבנייה בברבדוס, כולל China State Construction Engineering Corporation ו-ChinaDOS Construction Co., Ltd.‏, והשלימו מספר פרויקטי בנייה בברבדוס. באוגוסט 2008, פקידים סיניים ופקידים מברבדוס חתמו על הסכם לשיפור הסחירות של היצוא הקריבי לסין. באוקטובר 2006, נמצא שממשלת ברבדוס לא חתמה על הסכם סעיף 98 עם צבא ארצות הברית לפטור חיילים אמריקנים מחקירה על ידי בית הדין הפלילי הבינלאומי, ובעקבות כך הוטל עליה סנקציות על ידי ארצות הברית. ממשלת סין סיפקה סיוע כספי לברבדוס. ב-2009 הסכימו היחידות הצבאיות של שתי המדינות לחזק את שיתוף הפעולה הצבאי ביניהם. ברבדוס מחזיקה בסין שגרירות בבייג'ינג. סין מחזיקה בברבדוס שגרירות בברידג'טאון. מדיה וקבצים בנושא יחסי ברבדוס–סין בוויקישיתוף יחסי ברבדוס–סין באתר משרד החוץ הסיני
Broken Tour

Broken Tour הוא סיבוב ההופעות הראשון של הזמרת-יוצרת הגרמנייה קים פטרס, שנועד לעזור בקידום אלבום הבכורה שלה, Clarity ‏(2019). סיבוב ההופעות הוכרז על ידי פטרס באמצעות חשבונות המדיה החברתית שלה ב-30 באפריל 2019. הוא התחיל ב-11 ביוני 2019 בנאשוויל, ארצות הברית והסתיים ב-4 בספטמבר 2019 בקלן, גרמניה. כאשר הוכרז ב-30 באפריל 2019, סיבוב ההופעות היה אמור לכלול עשר הופעות באמריקה הצפונית ביוני ולהסתיים ב-26 ביוני 2019 בסן פרנסיסקו, ארצות הברית. בהתחלה סיבוב ההופעות נחשב כאמצעי לקידום המכירות של הסינגל "Broken" של פטרס, כיוון שאלבום הבכורה שלה עדיין לא הוכרז רשמית. ב-2 במאי 2019 הוכרזו הופעות נוספות בסן פרנסיסקו ובלוס אנג'לס. למחרת, חשפה פטרס ששתי ההופעות בלוס אנג'לס כמו גם ההופעות בניו יורק ובשיקגו עשו סולד אאוט. ב-7 במאי 2019, שבוע לאחר ההכרזה הראשונית על סיבוב ההופעות, כל ההופעות למעט אטלנטה, וושינגטון די. סי. וההופעה שנוספה בסן פרנסיסקו עשו סולד אאוט. ב-13 במאי 2019 הודיעה פטרס שנוסף לג אירופאי במסגרת סיבוב ההופעות, הכולל הופעות נוספות בממלכה המאוחדת, צרפת, הולנד וגרמניה. לפיכך, סיבוב ההופעות כלל 20 הופעות, ביניהן 17 הופעות סולו וכן 3 הופעות בפסטיבל בממלכה המאוחדת ב-23, 24 ו-25 באוגוסט 2019. עקב הביקוש הרב נאלצו לשדרג מספר מקומות ללג האירופאי. ב-31 במאי 2019 חשפה פטרס שהחזרות לסיבוב ההופעות החלו. רשימת השירים שלהלן מייצגת את הלג האירופאי של סיבוב ההופעות ואת ההופעה ב-4 בספטמבר 2019. כיוון שסיבוב ההופעות החל לפני שכל השירים מ-Clarity יצאו לאור ברחבי העולם, רשימת השירים השתנתה מאוד במשך סיבוב ההופעות. שמות השירים מותאמים מספוטיפיי. מדיה וקבצים בנושא Broken Tour בוויקישיתוף "KIM PETRAS on Instagram: "#BROKENTOUR COMING TO UR STEP DADS HOUSE THIS JUNE 🖤 babes I cant wait … tickets on sale 10am Friday but if you're a real one go to…"". "Kim Petras announces 'Broken' Tour 2019" Kim Petras Announced A New Run Of ’Broken’ US Tour Dates, UPROXX, ‏2019-04-30 (באנגלית אמריקאית) "SAN FRANCISCO & LOS ANGELES SOLD OUT !! SECOND SHOWS ADDED #BROKENTOUR LA: http://smarturl.it/brokentourla2 SF: http://smarturl.it/brokentoursf2 pic.twitter.com/HcxBuezRY2", Twitter "I Can't wait for you to see this show ! We just sold out both nights in L.A at the Fonda ! New York is sold out, Chicago sold out I LOVE YOU"., Twitter "Couple tickets left in Atlanta, DC and San Fran night 2 everything else sold out c u there"., Twitter Claire Shaffer, Claire Shaffer, Hear Kim Petras' New Disco-Infused Song 'Sweet Spot', Rolling Stone, ‏2019-05-13 (באנגלית אמריקאית) Jonathan Yates, Kim Petras announces London Omeara show on European tour, MyLondon, ‏2019-05-13 (באנגלית) "we're upgrading venues for #BROKENTOUR Europe 🖤", Twitter "I been rehearsing for tour all day and it's starting to kick in that this is really happening. My first own tour I feel so blessed that I get to do this. Thx for supporting me bunheads"., Twitter Kim Petras Setlist at Club Bahnhof Ehrenfeld, Cologne, setlist.fm (באנגלית) Kim Petras, Spotify "KIM PETRAS @ Bi Nuu, 03.09.19 20:00 Uhr". binuu.de. נבדק ב-2019-10-13.
ז'אן-פייר לאו

ז'אן-פייר לאו (בצרפתית: Jean-Pierre Léaud; נולד ב-28 במאי 1944) הוא שחקן צרפתי, מגדולי שחקני הגל החדש הצרפתי. נודע בעיקר בשל גילום דמותו של אנטואן דואנל (אנ') בסרטיו של פרנסואה טריפו. לאו נולד בפריז ב-28 במאי 1944. אמו, ז'קלין פוארו (אנ'), הייתה שחקנית, ואביו, פייר לאו, עבד כתסריטאי. ז'אן-פייר למד בפנימייה בבלואה והיה תלמיד מרדן ובלתי ממושמע. בגיל 13 החל את קריירת המשחק שלו בגילום תפקיד שולי בסרט "!La Tour, prends garde" (אנ') בבימויו של ז'ורז' למפן (אנ'). שנה לאחר מכן ביצע את פריצת הדרך בקריירה שלו כשגילם את דמותו של אנטואן דואנל בסרט "400 המלקות". במהלך צילומי הסרט התפתחה מערכת יחסים חמה בין טריפו ולאו, ולאחר שלאו הסתכסך עם הוריו והושעה מבית ספרו, טריפו פרש עליו את חסותו. לאו גילם את דמותו של דואנל בארבעה סרטים נוספים של טריפו - "אנטואן וקולט" (אנ') (1962), "נשיקות גנובות" (אנ') (1968), "תרגיל בנישואין" (1970) ו"אהבה במנוסה" (1979). בנוסף גילם דמויות אחרות בסרטים "Les Deux Anglaises et le Continent" (אנ') ‏(1971) ו"לילה אמריקאי" (1973) שביים טריפו. לאו שיתף פעולה רבות עם ז'אן-לוק גודאר, ושיחק בשמונה מסרטיו. עבד גם עם ז'אק ריווט, אקי קאוריסמקי, אוליבייה אסאיאס, אנייס ורדה, ז'אן קוקטו, ברנרדו ברטולוצ'י, פייר פאולו פאזוליני ועוד. במרץ 1966 זכה לאו בפרס דוב הכסף לשחקן הטוב ביותר בפסטיבל הסרטים הבין-לאומי בברלין על הופעתו בסרט "גברי, נשי" של גודאר. בשנת 1988 היה מועמד לפרס סזאר לשחקן המשנה הטוב ביותר על הופעתו בסרט "Les Keufs" (אנ'), ובשנת 2000 זכה בפרס סזאר למפעל חיים. בשנת 2016 זכה בפרס דקל הזהב על מפעל חיים בפסטיבל הקולנוע בקאן. מדיה וקבצים בנושא ז'אן-פייר לאו בוויקישיתוף ז'אן-פייר לאו, במסד הנתונים הקולנועיים IMDb (באנגלית) ז'אן-פייר לאו, באתר AllMovie (באנגלית) ז'אן-פייר לאו, באתר Rotten Tomatoes (באנגלית) ז'אן-פייר לאו, במסד הנתונים הקולנועיים KinoPoisk (ברוסית) ז'אן-פייר לאו, באתר Discogs (באנגלית) ז'אן-פייר לאו, באתר אנציקלופדיה בריטניקה (באנגלית) לואי ז'יאנטי, להבין סרטים: מבוא לאמנות הקולנוע, תל אביב: האוניברסיטה הפתוחה, 1996, עמ' 453 By Jay Carr. Boston Globe, JEAN-PIERRE LEAUD GOING IT ALONE WITH LOSS OF FATHER-PROTECTOR, ‏במרץ 1985 Award Winners & Nominees, Académie des César, ‏4 באוקטובר 2019 Nancy Tartaglione, Jean-Pierre Léaud To Receive Honorary Palme d’Or – Cannes, Deadline, ‏2 באפריל 2016
אורובו שחור

אורובו שחור או אוּרוּבּוּ (שם מדעי: Coragyps atratus) הוא עוף דורס יחיד בסוגו ממשפחת הקונדוריים. הוא חי בטבע בדרומה של אמריקה הצפונית, אמריקה המרכזית ואמריקה הדרומית באזורים רבים. לעיתים מבלבלים בינו לבין העוזנייה השחורה שאינה מצויה כלל באמריקה. אורכו של האורובו 56–74 ס"מ, מוטת כנפיו 1.33–1.67 מטר ומשקלו 1.6–3 ק"ג. האורובואים השוכנים באמריקה הצפונית והרי האנדים גדולים מקרובים הטרופיים. לאורובו נוצות שחורות לאורך גופו אך קצה הצוואר חשוף מנוצות ובמקומו עור אפור מכוסה גבשושיות והמקור ארוך ואפור עם קצה לבן. העיניים אדומות, הרגליים בהירות עם טפרים שחורים וקצוות הכנפיים לבנות. האורובו חסר את האבובית (אנ') שעוזרת לעופות אחרים להריע. במקום זה הוא יכול רק לקרוא קריאות נמוכות. כמו מרבית הקונדורים הוא אוכל פגרים אך ניזון גם מביצים או מבעלי חיים צעירים. בנוסף להקות אורובואים מעופפת מעל אתרי מזבלות בחיפוש מזון. הוא חסר חוש ריח אך בעל ראייה חדה מאוד, מה שעוזר לו למצוא את מזונו או לחלופין למצוא עופות דורסים אחרים בקרבתו, כמו המין קתרטס תרנגולי אשר לו חוש ריח. נקבת האורובו השחור מקננת בנקיקים בין הסלעים או בחורי עצים ומטילה 2 ביצים בכל שנה. מדיה וקבצים בנושא אורובו שחור בוויקישיתוף אורובו שחור, באתר ITIS (באנגלית) אורובו שחור, באתר NCBI (באנגלית) אורובו שחור, באתר Animal Diversity Web (באנגלית) אורובו שחור, באתר האנציקלופדיה של החיים (באנגלית) אורובו שחור, באתר Internet Bird Collection (באנגלית) אורובו שחור, באתר GBIF (באנגלית) אורובו שחור באתר הרשימה האדומה של IUCN לפי מונחי האקדמיה ללשון ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
הצוללות מסדרה 094

דגם 094 (קוד דיווח נאט"ו: סדרה ג'ין) היא סדרת צוללות טילים בליסטיים שפותחה על ידי סין עבור כוח הצוללות של חיל הים של צבא השחרור העממי. דגם 094 יורש את הצוללות מסדרה 092 וקודם לצוללות מסדרה 096 שנמצאות בפיתוח. ה-094 זוהתה לראשונה בשנת 2006 בתמונות לוויין מסחריות של בסיס הצוללות שיאופינגדאו. שני צוללות מסדרה 094 נצפו במספנת בוהאי במאי 2007, אם כי לא היה ברור אם אלה כללו את זו שזוהתה ב-2006. צוללת אחת הייתה מבצעית ב-2010, 3 ב-2013, 4 ב-2015, וייתכן 6 ב-2020. סין מעוניינת להגביר את יכולות הטילים הבליסטיים הבין יבשתיים שלה עם באמצעות צוללות טילים בליסטיים וזאת על מנת לשפר את כוח ההרתעה הגרעיני שלה. סיורי הרתעה גרעיניים החלו בדצמבר 2015. התכנון של דגם 094 מבוסס כנראה על צוללת תקיפה גרעינית מסוג 093. הצוללות מהסדרה חמושות ב-12 טילי JL-2, כל אחת עם טווח מוערך של 7,400 קילומטרים. כל טיל נושא ראש נפץ אחד. ה-094 בשילוב JL-2 מהווים את ההתרעה הגרעינית הימית הראשונה של סין. דגם 094 רועש יותר מצוללות עכשוויות. בשנת 2004, חוקר סיני דיווח כי לצוללות מהסדרה יש חתימה אקוסטית של 120 דציבלים, הדומה לצוללות מסדרת לוס אנג'לס. מדיה וקבצים בנושא הצוללות מסדרה 094 בוויקישיתוף Kristensen, Hans M. (4 באוקטובר 2007). "Two More Chinese SSBNs Spotted". fas.org. Federation of American Scientists. ארכיון מ-22 באפריל 2015. נבדק ב-21 באפריל 2015. {{cite web}}: (עזרה) "Does China have an effective sea-based nuclear deterrent?". ChinaPowerCSIS. 28 בדצמבר 2015. ארכיון מ-30 ביוני 2018. נבדק ב-12 ביולי 2016. {{cite web}}: (עזרה) Erickson & Goldstein 2007, p. 19. Erickson & Goldstein 2007, p. 14.
סולומון מינור

סולומון זליק קושלביץ' מינור (ברוסית: Зе́лик Ку́шелевич Мино́р; גם זליג קושלביץ', זלקינד קושלביץ, ושלמה אלכסייביץ' מינור, ברוסית: Зе́лиг Ку́шелевич,‏ За́лкинд Ку́шелевич,‏ Соломо́н Алексе́евич Минор;‏ ה'תקפ"ט, רומני – 8 בינואר 1900, וילנה) היה רבה של מוסקבה. עמד בראש הקהילה היהודית במוסקבה מ-1869 עד ל-23 ביולי 1892, היסטוריון, עיתונאי בתחומי פובליציסטיקה, איש ההשכלה. זליק (זלקינד) מינור נולד במשפחה מרובת ילדים של קושל מובשביץ' מינור (1805–?) וזלדה זלקינדובנה מינור (1805–?). בוגר הסמינר הרבני של וילנה. בשנת 1869 הנהלת הקהילה היהודית במוסקבה הזמינה את זליק מינור ממינסק לתפקיד רב העדה של מוסקבה. בית הכנסת הכוראלי הפך למרכז החיים הרוחניים והחברתיים של יהודי מוסקבה. נאומיו של מינור משכו את תשומת לבם של בני דורו, שכן הם שיקפו את הלך הרוח של האינטליגנציה היהודית ובעיקר הצעירים היהודיים ששאפו להיות אזרחים מן המניין של רוסיה. מתחילת שנות השבעים של המאה ה-19 הדרשה נערכה ברוסית. תושבי מוסקבה לא יהודיים שהתעניינו במנהגים יהודים, גם כן ביקרו בבית הכנסת. לב טולסטוי ביקר בו מספר פעמים וגם לקח שיעורים מהרב מינור ללימוד השפה העברית. ב-1871 פנה למושל הכללי של מוסקבה בבקשת פתיחת תלמוד תורה בעיר. הפנייה נענתה בחיוב וב-8 באוקטובר 1871 נפתח המוסד בו חוץ מלימודי דת לימדו גם את השפה הרוסית, חשבון, גאוגרפיה, היסטוריה רוסית, קליגרפיה וזמרה. שנה בדיוק לאחר מכן, ב-8 באוקטובר 1872, התקיימה בבית הכנסת הכוראלי חנוכת בית הספר היהודי המקצועי, שנקרא לימים על שמו של אלכסנדר השני. בהמשך, לקראת סוף שנות השמונים של המאה ה-19 משטר הצאר מתחיל לנקוט מדיניות של רדיפת יהודים. ב-23 ביולי 1892 המבנה החדש של בית הכנסת במוסקבה נאטם. בעקבות כך שלחו הרב מינור וראש הקהילה שניידר תלונה לסנקט פטרבורג. בתגובה, בצו מלכותי מ-23 בספטמבר באותה השנה גירש אלכסנדר השלישי את שני המתלוננים ממוסקבה לתחום המושב עם איסור בעתיד לעזבו. הרב זליק מינור נאלץ לעזוב לווילנה, שם גם נפטר בגלותו. אשתו (מאז 10 בנובמבר 1854) – מוסיה-רוחה בת אלישב (מושה אלבנה) מינור (1831–?). בניו – לעזר סולומונוביץ' מינור, נוירופתולוג; אוסיפ סולומונוביץ' מינור, מהפכן נארודניק, בהמשך חבר במפלגה הסוציאל-רבולוציונרית; משה (מויסיי) (1861–1932). בנותיו – בלה (איזבלה) (1869, מינסק–?), ב-1894 נישאה לרופא השיניים לעזר-חיים (איליה אוסיפוביץ') גאברונסקי (1870–1940), אחיינו של סוחר התה דוד ויסוצקי, אחיו של הבמאי אלכסנדר גאברונסקי והפילוסוף הנאו-קנטיאני דמיטרי גאברונסקי. יצאה עם בעלה לגלות בפריז; זלדה (אלכסנדרה) (1871–?), אשתו (מאז 1894) של המהנדס-טכנולוג אייזק זייליקוביץ' דוקלסקי, בוגר המכללה המוסקבאית הטכנית האימפריאלית בשנת 1892; חיה (1860–?); מריה (בנישואים הראשונים קיבלה שם משפחה קורנבליט, בשניים – רגירר 1866–?), נשואה (1895) למהנדס התהליך הצבאי ישראל איליץ' רג'יר, גם הוא בוגר המכללה, התגוררה בקייב (בנם הוא יבסיי איזראילביץ' רגירר, 1904–1968, מהנדס וחוקר כימי). מדיה וקבצים בנושא סולומון מינור בוויקישיתוף שלמה זלקינד מינור (1826-1900), דף שער בספרייה הלאומית В ревизских сказках, записях о бракосочетании и смерти указан 1829 год рождения; в последней имя — Зельман Кушелевич. См. запись о бракосочетании в канцелярии виленского городского раввина на сайте еврейской генеалогии JewishGen.org (также записи о рождении дочери и другие метрические документы).
The Car

The Car הוא אלבום האולפן השביעי של להקת האינדי רוק הבריטית ארקטיק מאנקיז. כל השירים נכתבו על ידי סולן הלהקה, אלכס טרנר ( ברצועה 3 ו-9 בשיתוף טום ראולי, ברצועה 4 בשיתוף ג’יימי קוק) מידע על האלבום The Car באתר MusicBrainz מידע על האלבום The Car באתר AllMusic האלבום The Car באתר Discogs Release group “The Car” by Arctic Monkeys - MusicBrainz, musicbrainz.org
אליזבת, נסיכת טורן וטקסיס

אליזבת, נסיכת טורן וטקסיס (בגרמנית: Elisabeth Maria Maximiliana von Thurn und Taxis;‏ 28 במאי 1860 – 7 בפברואר 1881) הייתה אשתו של מיגל, דוכס ברגנסה. אליזבת נולדה ב-28 במאי 1860 בדרזדן, והייתה הילדה השנייה של מקסימיליאן אנטון, נסיך הכתר של טורן וטקסיס והלנה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה ואחותה של הקיסרית סיסי, אשתו של פרנץ יוזף, קיסר אוסטריה. אליזבת התחתנה עם מיגל, דוכס ברגנסה, בנו של מיגל הראשון, מלך פורטוגל ואדליידה מלוונשטיין-ורטהיים-רוזנברג ב-17 באוקטובר 1877 ברגנסבורג, ממלכת בוואריה. בני הזוג עברו לאוסטריה, שם ב-22 בספטמבר 1878 נולד בנה הראשון, מיגל מקסימיליאנו, ברייצנאו אן דר רקס. לאחר לידה זו החל מצבה הבריאותי של אליזבת להידרדר. אליזבת מתה בגיל 20 באודנבורג זמן קצר לאחר לידת בתה השלישית, מריה תרזה. אמה של אליזבת, הלנה, פרשה לאחר מותה יותר ויותר מהחיים הציבוריים. בעלה מיגל התחתן בסופו של דבר בשנית ב-8 בנובמבר 1893 בקליינהאובך עם מריה תרזה, נסיכת לוונשטיין-ורטהיים-רוזנברג. ב-17 באוקטובר 1877 התחתנה אליזבת עם מיגל, דוכס ברגנסה, ממנו נולדו לה שלושה ילדים: הנסיך מיגל, דוכס ויזאו (1878–1923), התחתן עם אניטה סטיוארט. פרנסיסקו ז'ואאו, נסיך ברגנסה (1879–1919). מריה תרזה, נסיכת ברגנסה (1881–1945), התחתנה עם קרל לודוויג, נסיך טורן וטקסיס. מדיה וקבצים בנושא אליזבת, נסיכת טורן וטקסיס בוויקישיתוף "MISS STEWART WEDS; HOLDS TO HER FAITH; Becomes Bride of Prince Miguel, but Has Not Entered the Catholic Church. PRINCE RETAINS RIGHTS Has Not Yielded His Place in Line of Succession to the Throne -- Royalty at the Wedding". The New York Times. 16 בספטמבר 1909. נבדק ב-27 בספטמבר 2017. {{cite news}}: (עזרה) The Times ( 19 June 1919), p. 11. Melville Amadeus Henry Douglas Heddle de La Caillemotte de Massue de Ruvigny Ruvigny and Raineval (9th marquis of) (1914). The Titled Nobility of Europe: An International Peerage, Or "Who's Who", of the Sovereigns, Princes and Nobles of Europe (באנגלית). Harrison & Sons. p. 50. נבדק ב-1 במרץ 2019. {{cite book}}: (עזרה)
דני גריפין

דניאל פטריק גריפין (באנגלית: Daniel Patrick Griffin; נולד ב-2 ביולי 1997), ובשמו המוכר דני גריפין (Danny Griffin), הוא שחקן קולנוע וטלוויזיה ודוגמן בריטי, הידוע בעיקר בזכות תפקידו כסקאי בסדרה "גורל: סאגת ווינX". גריפין נולד ברובע קנזינגטון וצ'לסי שבלונדון, אנגליה, וגדל במחוז קורנוול הממוקם בדרום-מערב אנגליה, בחווה נידחת עם הוריו וארבע אחיותיו. בגיל 17 חזר ללונדון כדי ללמוד משחק. בשנת 2014 החל גריפין את קריירת המשחק שלו על הבמה, כשהשתתף בהצגה "The Railway Children" בתיאטרון קינגס קרוס בלונדון. בהמשך עבר להופיע בקולנוע ובטלוויזיה, כשבשנת 2017 גילם תפקיד אורח בפרק בסדרה "זואי ורייבן" המשודרת בנטפליקס. בשנת 2018 הופיע בסרט לחג המולד "Surviving Christmas with the Relatives" (אנ') והתארח בסדרה "So Awkward" (אנ') של רשת BBC. בשנת 2019 הופיע בסרט הדרמה "הג'נטלמנים" בבימויו של גאי ריצ'י, בו גילם את דמותו של אסלן. בשנת 2020 הופיע במותחן הנעורים "סוגרות חשבונות" (אנ') של רשת BBC, המשודרת בנטפליקס, בו גילם את דמותו של שיין. בשנת 2021 גילם את דמותו של סקאי, אחת הדמויות הראשיות בסדרת הדרמה "גורל: סאגת ווינX" מבית נטפליקס, עיבוד לייב-אקשן לסדרה המונפשת "מועדון ווינX". במהלך צילומי הסדרה ״ווינקס״ הכיר את השחקנית אביגיל קוון, הם נהפכו לזוג ולאחר כשנה וחצי נפרדו. דני גריפין, ברשת החברתית אינסטגרם דני גריפין, במסד הנתונים הקולנועיים IMDb (באנגלית) Paola Ortiz, Tenemos que hablar de Danny Griffin, el nuevo galán de Netflix, EstiloDF, ‏2021-02-05 (בספרדית) Condé Nast, Danny Griffin, de Winx, sobre su rutina de ejercicio, serie favorita y Lord of the Rings, GQ, ‏2021-02-02 (בספרדית מקסיקנית) Matt Grobar, Matt Grobar, ‘Fate: The Winx Saga’ Adds 3 Cast Members As Season 2 Of Netflix Series Starts Production, Deadline, ‏2021-07-20 (באנגלית אמריקאית)
היום תאמצנו

היום תאמצנו הוא פיוט קדום מסוג "עושה השלום", שמחברו אינו ידוע. הפיוט נאמר בקהילות יהודיות רבות בתפילת מוסף של ראש השנה ויום הכיפורים. בעת אמירתו, נהוג לפתוח את ארון הקודש. הפיוט הוא למעשה ליטאניה פשוטה למדי. כל שורה מהפיוט פותחת במלה "היום" ואחריה פועל עתידי בנוכח הכולל כינוי - "תאמצנו", "תברכנו" וכדומה. בנוסח עדות המזרח ובנוסח איטליה הפיוט כולל את כל אותיות האלף בית, כאשר ישנם הבדלים קלים בין הסידורים. בסדר רב עמרם גאון הפיוט כולל את האותיות א עד כ (11 שורות). אך בקרב קהילות אשכנז הפיוט כולל שבע שורות בלבד - האותיות א עד ד ושלוש שורות נוספות. בסיום הפיוט נאמרת תפילה הכוללת בקשות על בנין בית המקדש ועוד: כְּהַיּוֹם הַזֶּה תְּבִיאֵנוּ שָׂשִׂים וּשְׂמֵחִים בְּבִנְיַן שָׁלֵם. כַּכָּתוּב וַהֲבִיאוֹתִים אֶל הַר קָדְשִׁי וְשִׂמַּחְתִּים בְּבֵית תְּפִלָּתִי עוֹלֹתֵיהֶם וְזִבְחֵיהֶם לְרָצוֹן עַל מִזְבְּחִי כִּי בֵיתִי בֵּית תְּפִלָּה יִקָּרֵא לְכָל הָעַמִּים. וְנֶאֱמַר וַיְצַוֵּנוּ ה' לַעֲשׂוֹת אֶת כָּל הַחֻקִּים הָאֵלֶּה לְיִרְאָה אֶת ה' אֱלֹהֵינוּ לְטוֹב לָנוּ כָּל הַיָּמִים לְחַיֹּתֵנוּ כְּהַיּוֹם הַזֶּה. וְנֶאֱמַר וּצְדָקָה תִּהְיֶה לָּנוּ כִּי נִשְׁמֹר לַעֲשֹוֹת אֶת כָּל הַמִּצְוָה הַזֹּאת לִפְנֵי ה' אֱלֹהֵינוּ כַּאֲשֶׁר צִוָּנוּ, וּצְדָקָה וּבְרָכָה וְרַחֲמִים וְחַיִּים וְשָׁלוֹם יִהְיֶה לָּנוּ וּלְכָל יִשְׂרָאֵל עַד הָעוֹלָם. שולמית אליצור מעירה כי ייתכן שמקורה של תפילה זו, הוא במנהג קדום לפיו הזכירו את ירושלים ובנין בית המקדש, בסיומם של טקסי מצווה ותפילות. בנוסח הספרדים, אומרים את הפיוט בחזרת הש"ץ של כל אחת מתפילות היום של ראש השנה ויום הכיפורים, אך בנוסח אשכנז (המזרחי) ובנוסח ספרד אומרים אותו רק בתפילת המוסף של ימים אלו. הפיוט נאמר בתוך ברכת שים שלום קודם סיום הברכה. בנוסח איטליה, הפיוט נאמר בתפילת מוסף של יום הכיפורים ושל היום האחרון בכל אחד מן המועדים. בתקופה קדומה, נאמר הפיוט לפני חתימת ברכת שים שלום, אך בתקופה המודרנית נוהגים לאומרו אחרי חתימת הברכה וסיום חזרת הש"ץ לפני קדיש שלם. קהילות רבות נהגו לנגן בפיוט זה. בחסידות חב"ד שרים את מילות הפיוט על ניגון ההקפות של רבי לוי יצחק שניאורסון על פי מה שהונהג בבית המדרש של הרבי מליובאוויטש. שולמית אליצור, כהיום הזה בירושלים: למקורה, לתפוצתה ולגלגוליה של תפילה לסיום טקסים, תרביץ, פה-ב, האוניברסיטה העברית בירושלים, המכון למדעי היהדות, תשע"ח, עמ' 293–307 מדיה וקבצים בנושא היום תאמצנו בוויקישיתוף הפיוט היום תאמצנו, באתר הפיוט והתפילה שרה פרידלנד בן-ארזה, היום תאמצנו - עיון בפיוט, באתר הפיוט והתפילה איתי מרינברג פיוט היום תאמצינו, בביצוע יענקי דסקל, זאנוויל ויינברגר, מקהלת מלכות, מונה רוזנבלום, וידאו קליפ של השיר באתר יוטיוב היום תאמצינו, בביצוע יונתן רזאל, שלומי גרטנר, וידאו קליפ של השיר באתר יוטיוב (אורך: 4:37) איתי מרינברג, אמנות השיר: היום תאמצנו, באתר הפיוט והתפילה. רב עמרם גאון, סדר ראש השנה, סדר רב עמרם גאון א, באתר היברובוקס שולמית אליצור, כהיום הזה בירושלים: למקורה, לתפוצתה ולגלגוליה של תפילה לסיום טקסים, תרביץ, פה-ב, האוניברסיטה העברית בירושלים, המכון למדעי היהדות, תשע"ח, עמ' 293–307 בנוסח אשכנז המערבי, נוהגים לומר אותו במוסף של ראש השנה, וביום הכיפורים בשחרית, במוסף ובנעילה. מטה אפרים סימן תקצב, וראה משנה ברורה, סימן קנ"ח, סעיף קטן נ"ד. בהן קהילת וירצבורג (רבי נתן במברגר, לקוטי הלוי, ברלין תרס"ז, עמ' 29, באתר היברובוקס).
שירלי קארי

שירלי קארי (באנגלית: Shirley Curry; נולדה ב-2 באפריל 1936), הידועה גם בכינויה Skyrim Grandma (סבתת הסקיירים), היא יוטיוברית וגיימרית אמריקאית. קארי עבדה למחייתה כמזכירה בבית חרושת לממתקים. במשך כמה שנים היא הייתה גם שותפה במחלקה לבגדי נשים של רשת קמארט (Kmart) האמריקאית עד שפרשה לגמלאות בשנת 1991 בגיל 55. קארי נכנסה אל תחום הגיימינג לאחר שבנה לימד אותה כיצד לשחק במשחק הווידאו Civilization II שיצא בשנת 1996. בשנת 2011 היא הצטרפה ליוטיוב כדי לעקוב אחרי ערוצי גיימינג, וב-2015 היא העלתה את סרטון הווידאו הראשון שלה בו היא משחקת ב-Skyrim. עד 2020 היו לה יותר מ-900 אלף מנויים ביוטיוב. עוקביה פתחו עצומה באינטרנט במטרה לכלול אותה במשחק הבא של הסדרה, והחברה שיצרה את המשחק הבטיחה לכלול אותה כדמות במשחק The Elder Scrolls VI. בשנת 2022 קארי לקתה בשבץ מוחי בזמן שישנה וזיכרונה נפגע. לאחר שהדבר פורסם רבים ממעריציה התאחדו ואיחלו לה שתהיה בריאה, והחברה שפתחה את המשחק שלחה לה זר פרחים. ב-22 בספטמבר 2024 הודיעה על פרישתה. קארי אם לארבעה ילדים, סבתא לתשעה נכדים, וסבתא רבתא לשלושה נינים. שירלי קארי, ברשת החברתית אקס (טוויטר) שירלי קארי, באתר יוטיוב יאיר בריל, אחרי שכבשה את המעריצים, הגיימרית המבוגרת זוכה לכבוד האולטימטיבי, באתר הארץ, 1 בינואר 2020
לימבו (אלבום)

"לימבו" הוא אלבום האולפן הרביעי של זמרת הרוק תמר אייזנמן. את האלבום הוציאה לאור בשנת 2015 חברת התקליטים NMC. זהו האלבום הראשון של אייזנמן שמושר בשפה העברית. האלבום הבא שלה בשפה זו הוא "רמטכ"לים". בנוסף ליציאתו לשירותי הסטרימינג השונים, כמו ספוטיפיי ואפל מיוזיק, פורסם גם בפורמט תקליטור בקטלוג 00224822NMC. Tamar Eisenman – Limbo, דיסקוגס
תיאו גרהאם

תיאו פריס לי גרהאם (באנגלית: Theo Farris Lee Graham; נולד ב-20 ביוני 1997) הוא שחקן בריטי. הוא התפרסם בזכות תפקידו כהאנטר מקווין באופרת הסבון "הוליאוקס" (אנ') של ערוץ E4, עבורו זכה והיה מועמד לפרסים בטקס פרסי אופרות הסבון הבריטיים. גרהאם נולד במנצ'סטר, הממלכה המאוחדת. בצעירותו למד בתיכון הרומי-קתולי סנט פטרוס ולמד בהרחבה את מקצוע אמנויות הבמה במנצ'סטר קולג', במסגרת תעודת סיום התיכון שלו מטעם ה-BTEC הבריטי. בתחילת הקריירה שלו התארח גרהאם באופרת הסבון הרפואית "Doctors" (אנ') בערוץ BBC One, בתפקיד וייד בנטון בפרק בשנת 2015, ובתפקיד בארני טרנר בחמישה פרקים בשנת 2016. בין השנים 2016 ל-2018 כיכב באופרת הסבון הבריטית "הוליאוקס" (אנ') של ערוץ E4, בתפקיד האנטר מקווין. עבור תפקיד זה הוא זה בפרס "הצמד הטוב ביותר על המסך" בטקס פרסי אופרות הסבון הבריטיים לשנת 2018, יחד עם השחקן האנגלי מאליק תומפסון-דווייר (אנ'), ובמועמדות בקטגוריית השחקן הטוב ביותר. בשנת 2016 הופיע גרהאם בתפקידים משניים במיני-סדרה "Brief Encounters" של רשת ITV ובשנת 2019 בסדרה "Clink" של ערוץ 5Star. בשנת 2021 גילם את דמותו של דיין בסדרת הדרמה "גורל: סאגת ווינX" מבית נטפליקס, עיבוד לייב-אקשן לסדרה המונפשת "מועדון ווינX". תיאו גרהאם, ברשת החברתית אקס (טוויטר) תיאו גרהאם, ברשת החברתית אינסטגרם תיאו גרהאם, במסד הנתונים הקולנועיים IMDb (באנגלית) Lucas, Rachel. "Hollyoaks' star Theo Graham: 'I used to be called Small Fry!'". What's on TV. ארכיון מ-20 בינואר 2021. נבדק ב-18 בינואר 2021. {{cite journal}}: (עזרה) "Good Luck Theo Graham!". St Peter's RC High School. ארכיון מ-20 בינואר 2021. נבדק ב-18 בינואר 2021. {{cite web}}: (עזרה) "Actor/presenter". The Manchester College. נבדק ב-30 בינואר 2021. {{cite web}}: (עזרה) "You Ask... Theo Graham (Hunter)". Inside Soap. 10 באפריל 2018. ארכיון מ-20 בינואר 2021. נבדק ב-18 בינואר 2021. {{cite journal}}: (עזרה) Bailie, Katie (2 באוקטובר 2018). "Hollyoaks spoilers: Theo Graham reveals all as Hunter makes his exit". Metro. ארכיון מ-3 באוקטובר 2018. נבדק ב-18 בינואר 2021. {{cite journal}}: (עזרה) Anderton, Joe (2 באוקטובר 2018). "Hollyoaks sadness as Hunter McQueen leaves the soap". Digital Spy. ארכיון מ-24 ביולי 2019. נבדק ב-18 בינואר 2021. {{cite journal}}: (עזרה) "British Soap Awards 2018 winners list in full: Coronation Street named best soap". The Independent. ארכיון מ-19 בדצמבר 2019. נבדק ב-5 בפברואר 2020. {{cite news}}: (עזרה) "Netflix young-adult series begins filming in Wicklow". Irish Examiner. 17 בספטמבר 2019. ארכיון מ-19 בדצמבר 2019. נבדק ב-18 בינואר 2021. {{cite web}}: (עזרה) Crick, Claire; Kilkelly, Daniel (25 בדצמבר 2020). "Where are Hollyoaks' missing McQueens now?". ארכיון מ-8 בינואר 2021. נבדק ב-18 בינואר 2021. {{cite web}}: (עזרה) O Neill, Bronwyn (3 במרץ 2018). "THIS soap takes home the most wins at the 2018 Soap Awards". Evoke.ie. ארכיון מ-20 בינואר 2021. נבדק ב-18 בינואר 2021. {{cite journal}}: (עזרה) "Previous Winners — 2018". British Soap Awards. ארכיון מ-27 בספטמבר 2020. נבדק ב-18 בינואר 2021. {{cite web}}: (עזרה)